**Српска школа**

(Стихове говори ученик максиран у Светог Саву, а подебљани део остали ученици углас.)

Србија се воли више

кад српски се чита, пише.

**Знати српски није лако –**

чувати га не зна свако!

Баш зато је српска школа

отворена без зазора

да помогне сваком ђаку,

пробуди му древну снагу

да на српском пева, дише,

чита, пише… прича више!

**Сетимо се обичаја,**

Историје, свога краја;

тиског цвета, оморике,

Шумадије светолике…

Сваком да засија лице

пред лепотом Грачанице.

Рођаци сте величина:

Змаја, Тесле и Пупина.

Разиграни као птице,

не будите незналице!

Да се учи! Да се траје!

**Србија нам снагу даје.**